รายงานของคณะกรรมการตรวจสอบ ประจำปี 2555

คณะกรรมการตรวจสอบประกอบด้วยกรรมการอิสระของบริษัทจำนวน 3 ท่าน คือ ศาสตราจารย์หิรัญ
รดีศรี เป็นประธานคณะกรรมการตรวจสอบ ศาสตราจารย์สรรเสริญ ไกรจิตติ และนายศักดิ์
เกี่ยวการค้า เป็นกรรมการตรวจสอบ

ในระหว่างปี 2555 คณะกรรมการตรวจสอบมีการประชุมทั้งสิ้น 10 ครั้ง โดยมีรายละเอียดในการ
เข้าร่วมประชุมดังนี้

1.  ศาสตราจารย์หิรัญ รดีศรี ประธาน เข้าร่วมประชุม 10 ครั้ง

2.  ศาสตราจารย์สรรเสริญ ไกรจิตติ กรรมการ เข้าร่วมประชุม 10 ครั้ง

3.  นายศักดิ์ เกี่ยวการค้า กรรมการ เข้าร่วมประชุม 10 ครั้ง

คณะกรรมการตรวจสอบได้ปฏิบัติหน้าที่ตามขอบเขตที่คณะกรรมการบริษัทได้มอบหมายให้กำกับดูแลตามกฎบัตรของคณะกรรมการตรวจสอบ
คณะกรรมการตรวจสอบขอรายงานการปฏิบัติหน้าที่ใน รอบปี 2555 ดังต่อไปนี้

1.  การสอบทานงบการเงินรายไตรมาสและรายงานการเงินประจำปีของบริษัทและบริษัทย่อย
    คณะกรรมการตรวจสอบได้เชิญผู้สอบบัญชีและผู้บริหารมาร่วมประชุมเกี่ยวกับการจัดทำงบการเงินตามมาตรฐานการสอบบัญชีและมาตรฐานการบัญชี
    เพื่อให้มั่นใจว่างบการเงินที่ผู้สอบบัญชีรายงานแสดงความเห็น ถูกต้องตามมาตรฐานการบัญชี
    และเปิดเผยข้อมูลอย่างเพียงพอ ครบถ้วน และเชื่อถือได้
    ข้อสังเกตและข้อแนะนำของผู้สอบบัญชีได้รับการพิจารณาและนำมาปรับปรุงให้เกิดประโยชน์แก่บริษัทอย่างเหมาะสม
    นอกจากนี้ คณะกรรมการตรวจสอบได้ประชุมกับผู้สอบบัญชีเป็นการเฉพาะ 1 ครั้ง
    ผู้สอบบัญชีได้ยืนยันว่า ไม่มีปัญหาในการปฏิบัติงานและมีความเป็นอิสระ
    รวมทั้งได้รับความร่วมมือจากผู้บริหาร เป็นอย่างดี
    ผู้ช่วยกรรมการผู้จัดการใหญ่ฝ่ายการเงินและบัญชีสำนักงานใหญ่ให้การยืนยันว่าระบบบัญชีของบริษัทเป็นระบบที่มีประสิทธิผล
    เชื่อมั่นว่าได้มีการรวบรวมและบันทึกรายการบัญชีครบถ้วน
    ถูกต้องตามมาตรฐานการบัญชีที่ใช้ในปัจจุบัน
    จากผลการสอบทานรายงานและคำชี้แจงของผู้บริหารและผู้สอบบัญชีภายนอก
    คณะกรรมการตรวจสอบเห็นว่ารายงานงบการเงินของบริษัทและบริษัทย่อยได้จัดทำขึ้นตามมาตรฐานการบัญชีที่รับรองทั่วไป
    มีการเปิดเผยข้อมูลอย่างเพียงพอ ครบถ้วน และเป็นที่เชื่อถือได้

2.  การสอบทานระบบควบคุมภายใน
    คณะกรรมการตรวจสอบได้สอบทานและประเมินระบบการควบคุมภายในของบริษัทและบริษัทย่อย
    โดยพิจารณาจากแผนงานและรายงานของฝ่ายตรวจสอบภายในอย่างสม่ำเสมอ
    ซึ่งรายงานไม่พบข้อบกพร่องที่เป็นสาระสำคัญ
    และฝ่ายตรวจสอบภายในได้รายงานโดยสรุปว่าระบบควบคุมภายในของบริษัทมีประสิทธิภาพเพียงพอต่อการป้องกันและค้นพบการทุจริตได้
    รวมทั้งผู้สอบบัญชีภายนอกได้รายงานว่า
    ระบบการควบคุมภายในทางการเงินของบริษัทมีความเพียงพอและเหมาะสม
    คณะกรรมการตรวจสอบจึงเห็นว่าระบบควบคุมภายในของบริษัทและบริษัทย่อยมีความเพียงพอและเหมาะสม
    สำหรับการบริหารความเสี่ยงได้พิจารณาจากแผนงานและรายงานของฝ่ายบริหารแล้ว
    คณะกรรมการตรวจสอบเห็นว่ายังอยู่ระหว่างดำเนินการ

3.  การสอบทานการเปิดเผยรายการที่เกี่ยวโยงกันและการปฏิบัติตามกฎหมายว่าด้วยหลักทรัพย์และ
    ตลาดหลักทรัพย์ ข้อกำหนดของตลาดหลักทรัพย์ฯ และกฎหมายที่เกี่ยวข้องกับธุรกิจของบริษัท
    ในปี 2555 คณะกรรมการตรวจสอบได้รับการยืนยันจากผู้บริหารว่า บริษัทและผู้บริหารได้ปฏิบัติ
    ตามกฎหมาย และข้อกำหนดต่างๆ ข้างต้นแล้ว
    มีการเปิดเผยรายการที่เกี่ยวโยงกันตามประกาศคณะกรรมการกำกับหลักทรัพย์และตลาดหลักทรัพย์กำหนด
    จากรายงานและคำยืนยันของผู้บริหารที่รับผิดชอบ
    และผลของการสอบทานคณะกรรมการตรวจสอบเห็นว่า
    บริษัทได้ปฏิบัติและมีการเปิดเผยรายการที่เกี่ยวโยงกันอย่างถูกต้องเป็นไปตามกฏหมาย
    ข้อกำหนด และกฎระเบียบ

4.  คณะกรรมการตรวจสอบสามารถปฏิบัติหน้าที่ตามกฎบัตรได้โดยไม่ถูกจำกัดขอบเขต สามารถ
    ขอข้อมูลได้โดยไม่จำกัด
    คณะกรรมการตรวจสอบได้มีการประเมินผลการปฏิบัติงานด้วยตนเองแล้ว
    ผลการประเมินอยู่ในระดับดี และเป็นผู้ให้ความเห็นชอบในการพิจารณาความดีความชอบ
    การเสนอแต่งตั้ง โยกย้ายผู้อำนวยการฝ่ายตรวจสอบภายใน

5.  การแต่งตั้งผู้สอบบัญชีประจำปี 2556
    คณะกรรมการตรวจสอบได้มีการประเมินผลการปฏิบัติงานของผู้สอบบัญชีในปีที่ผ่านมาเป็นที่น่าพอใจ
    และได้พิจารณาความเป็นอิสระของผู้สอบบัญชีและสอบทานคุณสมบัติของผู้สอบบัญชีแล้ว
    เห็นว่าถูกต้องตามหลักเกณฑ์สำนักงานคณะกรรมการกำกับหลักทรัพย์และตลาดหลักทรัพย์กำหนด
    คณะกรรมการตรวจสอบจึงได้เสนอต่อคณะกรรมการบริษัท
    เพื่อพิจารณาเสนอให้ที่ประชุมผู้ถือหุ้นแต่งตั้ง นางณฐพร พันธุ์อุดม หรือ นางอโนทัย ลีกิจวัฒนะ
    หรือ นางอุณากร พฤฒิธาดา จากบริษัท ไพร้ซวอเตอร์เฮาส์คูเปอร์ส เอบีเอเอส จำกัด
    เป็นผู้สอบบัญชีของบริษัทสำหรับปี 2556 โดยมีค่าสอบบัญชี 1,355,000 บาท

  (ศาตราจารย์หิรัญ รดีศรี)

  ประธานคณะกรรมการตรวจสอบ

แบบยืนยันความถูกต้องครบถ้วนของค่าตอบแทนที่จ่ายให้แก่ผู้สอบบัญชี

รอบปีบัญชีสิ้นสุดวันที่ 31 ธันวาคม 2555

ค่าตอบแทนจากการสอบบัญชี (audit fee)

+---------+---------------------------+-------------------+-----------+
| รายการที่ | ชื่อบริษัทผู้จ่าย                | ชื่อผู้สอบบัญชี         | ค่าสอบบัญชี  |
+---------+---------------------------+-------------------+-----------+
|         | บริษัทและบริษัทย่อยในประเทศ    |                   |           |
+---------+---------------------------+-------------------+-----------+
| 1       | บมจ. ดุสิตธานี               | นางณฐพร พันธุ์อุดม    | 1,215,000 |
|         |                           |                   | บาท       |
+---------+---------------------------+-------------------+-----------+
| 2       | บมจ. ดุสิต ไทย พร็อพเพอร์ตี้ส์   | นางณฐพร พันธุ์อุดม    | 885,000   |
|         |                           |                   | บาท       |
+---------+---------------------------+-------------------+-----------+
| 3       | บ. ดุสิตธานี พร็อพเพอร์ตี้ส์      | นางณฐพร พันธุ์อุดม    | 114,000   |
|         |                           |                   | บาท       |
+---------+---------------------------+-------------------+-----------+
| 4       | บ. เทวารัณย์ สปา            | นางณฐพร พันธุ์อุดม    | 95,000    |
|         |                           |                   | บาท       |
+---------+---------------------------+-------------------+-----------+
| 5       | บ. ดุสิตเพื่อพัฒนาผู้บริหาร       | นางณฐพร พันธุ์อุดม    | 62,300    |
|         |                           |                   | บาท       |
+---------+---------------------------+-------------------+-----------+
| 6       | บ. เลอ กอร์ดอง เบลอ ดุสิต    | นางณฐพร พันธุ์อุดม    | 169,000   |
|         |                           |                   | บาท       |
+---------+---------------------------+-------------------+-----------+
| 7       | บ. ดุสิต เวิล์ดวายด์           | นางณฐพร พันธุ์อุดม    | 160,000   |
|         |                           |                   | บาท       |
+---------+---------------------------+-------------------+-----------+
| 8       | บ. ดุสิต แมนเนจเม้นท์         | นางณฐพร พันธุ์อุดม    | 650,000   |
|         |                           |                   | บาท       |
+---------+---------------------------+-------------------+-----------+
| 9       | กองทุนรวมอสังหาริมทรัพย์และ    |                   |           |
+---------+---------------------------+-------------------+-----------+
|         |   สิทธิการเช่าดุสิตธานี         | นางณฐพร พันธุ์อุดม    | 330,000   |
|         |                           |                   | บาท       |
+---------+---------------------------+-------------------+-----------+
| รวม     |                           |                   | 3,680,300 |
| ค่าตอบแท |                           |                   | บาท       |
| นจากการ |                           |                   |           |
| สอบบัญชีใ |                           |                   |           |
| นประเทศ |                           |                   |           |
+---------+---------------------------+-------------------+-----------+

บริษัทย่อยในต่างประเทศ

  ---------- --------------------------- ------------------------- ------------
  1          Philippine Hoteliers, Inc.  PricewaterhouseCoopers,   665,500 Peso
                                         Makati City, Philippines  

  2          DMS Property Investment     PricewaterhouseCoopers,   8,250 USD
             Pvt. Ltd.                   Male, Republic of         
                                         Maldives                  
  ---------- --------------------------- ------------------------- ------------

ค่าบริการอื่น (non-audit fee)

+-----+---------+---------------+---------------+-----------+--------+
| ร   | ชื่อบ     | ประเภท        | ผู้ให้บริการ      | ค่าต       |        |
| ายก | ริษัทผู้จ่าย | ของงานบริการอื่น |               | อบแทนของง |        |
| ารที่ |         | (non-audit    |               | านบริการอื่น |        |
|     |         | service)      |               |           |        |
+-----+---------+---------------+---------------+-----------+--------+
|     |         |               |               | ส่วน       | ส      |
|     |         |               |               | ที่จ่ายไปในร | ่วนที่จะต |
|     |         |               |               | ะหว่างปีบัญชี | ้องจ่ายใ |
|     |         |               |               |           | นอนาคต |
+-----+---------+---------------+---------------+-----------+--------+
| 1   | Phi     | Agree upon    | Pricewater    |   -       | 130,0  |
|     | lippine | procedures    | houseCoopers, |           | 00Peso |
|     | Hot     |               | Makati City,  |           |        |
|     | eliers, |               | Philippines   |           |        |
|     | Inc.    |               |               |           |        |
+-----+---------+---------------+---------------+-----------+--------+

ข้อมูลข้างต้น

-   ถูกต้องครบถ้วนแล้ว ทั้งนี้ ข้าพเจ้าขอยืนยันว่าไม่มีข้อมูลการให้บริการอื่นที่บริษัท
    และบริษัทย่อยจ่ายให้ข้าพเจ้า สำนักงานสอบบัญชีที่ข้าพเจ้าสังกัด และบุคคลหรือ
    กิจการที่เกี่ยวข้องกับข้าพเจ้าและสำนักงานสอบบัญชีที่ข้าพเจ้าสังกัด ที่ข้าพเจ้าทราบ
    และไม่มีการเปิดเผยไว้ข้างต้น

-   ไม่ถูกต้อง ไม่ครบถ้วน กล่าวคือ
    เมื่อปรับปรุงข้อมูลข้างต้น (ถ้ามี) แล้ว
    ข้าพเจ้าขอยืนยันว่าข้อมูลทั้งหมดในแบบฟอร์มนี้แสดงค่าตอบแทนสอบบัญชีและค่าบริการอื่นที่บริษัทและบริษัทย่อยจ่ายให้ข้าพเจ้า
    สำนักงานสอบบัญชีที่ข้าพเจ้าสังกัด
    และบุคคลหรือกิจการที่เกี่ยวข้องกับข้าพเจ้าและสำนักงานสอบบัญชีดังกล่าว ที่ถูกต้องครบถ้วน

ลงชื่อ

(นางณฐพร พันธุ์อุดม)

บริษัท ไพร้ซวอเตอร์เฮาส์คูเปอร์ส เอบีเอเอส จำกัด

ผู้สอบบัญชีของ บมจ. ดุสิตธานี